CELEX: C2004/262/79
Language: et
Date: 2004-10-23 00:00:00
Title: Kohtuasi T-306/04: Monika Luxem'i 15. juuli 2004. aasta hagi Euroopa Ühenduste Komisjoni vastu

23.10.2004   
            
            
               ET
            
            
               Euroopa Liidu Teataja
            
            
               C 262/41
            
         Monika Luxem'i 15. juuli 2004. aasta hagi Euroopa Ühenduste Komisjoni vastu
   (Kohtuasi T-306/04)
   (2004/C 262/79)
   Kohtumenetluse keel: prantsuse
   Monika Luxem, elukoht Brüssel, esitas 15. juulil 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindajad on advokaadid Sébastien Orlandi, Albert Coolen, Jean-Noël Louis ja Etienne Marchal, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada komisjoni otsus, milles ei nimetatud teda Euroopa Ühenduste ametnikuks, ei määratud teda dokumendis COM/2002/6022/F vakantseks kuulutatud ametikohale DG DEV/A.2 ja millega keelduti teda määramast ühelegi teisele ametikohale, mis vastanuks tema võimetele ja kutseoskustele;
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid
   Hageja esitas oma kandidatuuri üldkonkursile COM/A/6/01 administratiivametnike värbamiseks välissuhete ja finantsabi administreerimise valdkonnas. Kandideerimise dokumentides mainis ta, et on omandanud kolme aasta pikkuse õpinguperioodi tulemusena saksa diplomi. Pärast konkursi edukat läbimist esitas ta oma kandidatuuri vabale ametikohale komisjonis. 30. juuli 2003. aasta kirjas informeeris komisjon teda, et tema olemasolev diplom ei võimalda tal kandideerida antud ametikohale. Komisjon tõi välja, et kandidatuuri esitamiseks on vajalik saksa diplom, mis on omandatud pärast nelja aastat õpinguid, mis annaks õiguse jätkata õpinguid doktorantuuris.
   Oma tühistushagi toetuseks väidab hageja, et rikuti õiguskindluse põhimõtet, otsusest taganemine, mille alusel tekkisid subjektiivsed õigused, oli ebaseaduslik, rikuti kõnealuse konkursi teatamiskorda ning samuti tehti ilmne viga hindamisel.